Нацрт

На основу члана 6, 7 , 8 Закона о финансирању локалне самоуправе („Службени гласник РС“, бр. 62/2006, 47/2011 и 93/2012...104/16, 96/2017 , 89/2018,95/2018,86/2019 ,126/2020, 99/2021, 111/2021,124/2022 ), члана 11. и 38б Закона о порезима на имовину ( „Службени гласник“ РС број : 26/2001, 45/2002, 80/2002, 135/2004, 61/2007, 5/2009, 101/2010, 24/2011, 78/2011, 57/2012-УС и 47/2013,68/2014 ,95/2018,99/2018 ,144/2020, 118/2021 ,138/2022 ), и члана 40. Статута општине Лајковац ( „Службени гласник општине Лајковац“ број 2/2019), Скупштина општине Лајковац на седници одржаној дана године донела је:

**ОДЛУКУ**

**О УТВРЂИВАЊУ СТОПA ПОРЕЗА НА ИМОВИНУ**

**ЗА НЕПОКРЕТНОСТИ НА ТЕРИТОРИЈИ ОПШТИНЕ ЛАЈКОВАЦ**

**Члан 1.**

Овом одлуком утврђује се стопe пореза на имовину на непокретностима које се налазе на територији општине Лајковац, осим пореза на пренос апсолутних права и пореза на наслеђе и поклон.

**Члан 2.**

Стопе пореза на имовину износе:

1) на права на непокретности пореског обвезника који води пословне књиге – 0,4%

2) на права на земљишту код пореског обвезника који не води пословне књиге – 0,20%

3) на права на непокретности пореског обвезника који не води пословне књиге, осим на земљишту

|  |  |
| --- | --- |
| **На пореску основицу** | **Плаћа се на име пореза** |
| 1) до 10.000.000,00 динара | 0,26% |
| 2) од 10.000.000,00 до 25.000.000,00 динара | 26.000 динара + 0,6% на износ преко 10.000.000,00 дин. |
| 3) од 25.000.000,00 до 50.000.000,00 динара | 116.000 динара + 1,0% на основицу преко 25.000.000,00 дин. |
| 4) преко 50.000.000,00 дин. | 366.000 динара + 2,0% на основицу преко 50.000.000,00 дин. |

**Члан 3.**

Утврђивање, контрола и наплата пореза на имовину врши се у складу са Законом о порезима на имовину.

**Члан 4.**

Ступањем на снагу ове одлуке престаје да важи Одлука о висини стопе пореза на имовину број: 06-124/22-II oд 25.11.2022. године(„Службени гласник општине Лајковац“ бр. 13/2022.) Ова одлука ће се објавити на интернет страни званичне презентације општине Лајковац.

**Члан 5.**

Ова одлука ступа на снагу осмог дана од дана објављивања у „Службеном гласнику општине Лајковац“, а примењује се од 01. јануара 2024. године.

СКУПШТИНА ОПШТИНЕ ЛАЈКОВАЦ

Број: / -II од 2023. године

СЕКРЕТАР СКУПШТИНЕ ПРЕДСЕДНИК СКУПШТИНЕ

Горан Илић Ненад Џајевић

**ОБРАЗЛОЖЕЊЕ**

ПРАВНИ ОСНОВ : Законом о порезима на имовину ( члан 38б ) обавеза je Скупштинe јединицe локалне самоуправе да донесе Одлуку о стопама и објави исту до новембра текуће године и која важи на дан 1. јануара пореске године (2024) .Да одреди висину стопа како за пореске обвезнике који воде пословне књиге тако и за пореске обвезнике који не воде пословне књиге .

Нацртом ове Одлуке узети су у виду фискално оптерећење обвезника у 2023 години и ранијих година , оптималност утврђивања стопа ,висину пореза и стопа задњих 4-5 година као и могућност наплате пореза с обзиром на кризу и опште услове живота и рада најширих слојева становништва .

Пореске стопе су ИСТЕ КАО СТОПЕ за 2023. годину и оне су у оквиру законских стопа.( до о,30%( наша 0,20% на порез на земљиште и до 0,40 % ( наша 0,26%) на непокретности – обвезника који не води пословне књиге осим на земљиште ), а стопе пореза на имовину пореских обвезника који води пословне књиге су 0,40%-као и законом предвиђене.

Одлуком је прецизирана обавеза пореских обвезника који воде пословне књиге и који ће вршити утврђивање пореза самоопорезивањем да имају обавезу подношења пореске пријаве надлежном органу који администрира локалне изворне приходе у Општинској Управи Лајковац.

Ако скупшина не утврди висину стопа пореза ( за обвезнике који воде и за обвезнике који не воде пословне књиге ) , порез на имовину утврдиће се применом пореских стопа одређених законом ( члан 11.)

По Закону има основа за повећање стопа пореза , одређених чл.11.Закона о порезима на имовину за обвезнике који не воде пословне књиге и то до 0,30% за порез на земљиште и до 0,40% за непокретности пореског обвезника осим на земљиште( наше стопе за ову и идућу годину су исте и износе за земљиште су 0,20% а за непокретности осим за земљиште су 0,26% и мање су од законски одређених ).

Сходно члану 7 ст.2 Закона о финансирању локалне самоуправе, пре утврђивања стопа треба се одржати јавна расправа где се могу ставити примедбе и сугестије на нацрт ове Одлуке.

ПРОЦЕНА ФИНАНСИЈСКОГ ЕФЕКТА на буџет : Доношење ове Одлуке нема финансијски ефекат на буџет општине Лајковац , стопе се нису повећале у односу на 2023 годину.

Са проценом сагласно Одељење за буџет и финансије –Мишљење број:410-05 од.2023. године .

ОДЕЉЕЊЕ ЗА БУЏЕТ И ФИНАНСИЈЕ

НАЧЕЛНИК ОПШТИНСКЕ УПРАВЕ

Мирјана Ђаковић , дипл.правник с.р.